คาเฟ่เล็กๆ มาแรงใจกลางย่านเสนานิคม ถึงแม้ตัวร้านจะไม่ใหญ่มาก มีที่นั่งไม่เยอะ แต่บรรยากาศก็แฝงไปด้วยความเรียบง่าย อบอุ่น ไม่อึดอัด เหมือนได้มานั่งพักใจให้สบายที่บ้านเพื่อนสนิท การตกแต่งร้านเต็มไปด้วยความดิบและความเท่ ด้วยผนังปูนเปลือย เข้ากันได้ดีกับโต๊ะไม้ และไฟสีส้มเพิ่มความรู้สึกโฮมมี่และสบายตา แถมด้วยความที่ร้านมีขนาดเล็ก ทำให้ลูกค้าผู้มาเยือนได้มี interact กับเจ้าของร้านได้ตลอดอีกด้วยค่ะ อบอุ่นกันสุดๆ 
ถึงแม้จะเป็นร้านเล็กๆ แต่ก็ไม่ได้ขายดีแค่เมนูกาแฟ แต่ยังมีเบเกอรีต่างๆ รวมไปถึงอาหารทานเล่นจานเบาๆ อย่างสลัดผักไปจนถึงอาหารจานหนักอย่างสเต๊กเนื้อ และที่น่าแปลกใจคือขวดเบียร์ที่วางเรียงรายตรงเคาน์เตอร์บาร์กระเบื้องสีขาวให้สายแอลกอฮอลล์ให้ได้เลือกชิมกันนับไม่ถ้วน!